Neymar saraton xastaligiga chalingan buvisini qo‘llab-quvvatlash uchun sochini qirdirib tashladi

O‘zining antiqa soch turmaklari bilan tanilgan “Barselona” hujumchisi Neymar “Las-Palmas”ga qarshi Ispaniya chempionati 6-tur uchrashuvida maydonga sochini qirdirib tashlagan holda chiqib keldi, deb xabar beradi “Arena.uz”.

Tabiiyki, bu holat ko‘pchilikda turli savollarni keltirib chiqardi.
Neymarning Twitter’dagi muxlislari akkaunti (NeyMarvellous) xabar berishicha, 23 yoshli futbolchi shu yo‘l bilan saraton xastaligidan aziyat chekayotgan buvisini qo‘llab-quvvatlashga qaror qilgan.
Eslatib o‘tamiz, “ko‘k-anorrangilar” mazkur bahsda 2:1 hisobida g‘alabaga erishdi, Neymar esa penaltidan samarali foydalana olmadi.